Man pleeg selfmoord op SkypeSergey Kirilov Foto: Daily Mail Die polisie in Rusland stel ondersoek in nadat ŉ man glo regstreeks op sosiale media selfmoord gepleeg het. Die Daily Mail het Vrydag berig Sergey Kirilov (26) het vroeër op ŉ sosialemedia-platform aangekondig dat hy van plan is om homself te hang, en enigiemand wat dit wil sien kan hom op Skype kontak. Die polisie in Moskou het gesê hulle gaan ondersoek instel na almal wat na die voorval sit en kyk het, veral diegene wat hom aangepor het. Die persone kan moontlik skuldig wees aan nalatige manslag. Slegs een persoon het glo gepoog om hom te keer. Klik hier om die volledige berig op die Daily Mail te lees.